Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18 i 112/19), članka 16. stavka 2. Odluke o ustrojstvu i djelokrugu gradskih upravnih tijela Grada Delnica (SN GD 09/21) te Uredbe o izmjenama Uredbe o klasifikaciji radnih mjesta u lokalnoj i (područnoj) samoupravi koja je stupila na snagu 13. svibnja 2023. godine, na prijedlog v.d. pročelnika Odjela gradske uprave za komunalni sustav, imovinu, promet i zaštitu okoliša Grada Delnica KLASA: 023-01/21-01/09, URBROJ: 2170-6-50-1-23-13 od 3. kolovoza 2023. godine gradonačelnica donosi

**ODLUKU** **O IZMJENAMA** **PRAVILNIKA O UNUTARNJEM REDU ODJELA GRADSKE UPRAVE ZA KOMUNALNI SUSTAV, IMOVINU, PROMET I ZAŠTITU OKOLIŠA**

**Članak 1.**

U Pravilniku o unutarnjem redu Odjela gradske uprave za komunalni sustav, imovinu, promet i zaštitu okoliša te Sistematizaciji radnih mjesta koja je sastavni dio ovog Pravilnika (SN GD 01/22, 4/22, 6/22, 5/23), u potkategoriji „Glavni rukovoditelj“, pod potrebnim stručnim znanjem, riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 2.**

U potkategoriji „Viši savjetnik“, pod potrebnim stručnim znanjem, riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 3.**

U potkategoriji „Savjetnik“, pod potrebnim stručnim znanjem, riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 4.**

U potkategoriji „Viši stručni suradnik“, pod potrebnim stručnim znanjem, riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.

**Članak 5.**

U Sistematizaciji radnih mjesta, pod rednim brojem 3. Savjetnik za prostorno planiranje, komunalni doprinos i javnu nabavu, u potkategoriji, riječi: „Viši stručni suradnik“ zamjenjuju se riječima: „Savjetnik“.

**Članak 6.**

U sistematizaciji radnih mjesta, iza radnog mjesta 5. SAMOSTALNI UPRAVNI REFERENT ZA UPRAVLJANJE IMOVINOM GRADA, dodaje se novo radno mjesto 5a.:

|  |
| --- |
| 5a. VIŠI REFERENT ZA PROMET, KOMUNALNI RED I KOMUNALNU NAKNADU – Referent II1. Izvršitelj
 |
| **Osnovni podaci o radnom mjestu** |
|

|  |  |  |  |
| --- | --- | --- | --- |
| KATEGORIJA | POTKATEGORIJA | RAZINA | KLASIFIKACIJSKI RANG |
| III. | Viši referent | ----- | 9. |

 |
| **Opis poslova radnog mjesta** |
| OPIS POSLOVA I ZADATAKA | Približan postotak vremena potreban za obavljanje pojedinog posla |
| Obavlja poslove kontrole prometne signalizacije na području Grada.Vodi postupak po zaprimljenim zahtjevima za odobrenje privremene regulacije prometa za vrijeme izvođenja radova i manifestacija, izdaje odobrenja za provedbu novih i izmjenu postojećih prometnih rješenja za postavljanje fizičkih prepreka uz opasna mjesta na cestama, prometovanje vozila opskrbe i uvjete prometovanja vozila u pješačkim zonama.Sudjeluje u izradi projekata od značaja za unapređenje prometnog sustava i sustava javnog prijevoza na području Grada.Rješava prijedloge stranaka za izmjenu režima prometa, izdaje suglasnosti za otvaranje kolnih priključaka na ceste i javno prometne površine.Izrađuje Izvedbeni program zimske službe te podnosi mjesečna izvješća o troškovima nastalim prilikom rada zimske službe. | 40 |
| Obavlja poslove vezane uz video nadzor javnih površina.Sudjeluje u poslovima kontrole rada zimske službe.Sudjeluje u ažuriranju baze službenih podataka koji se odnose na komunalnu I vodnu naknadu.Poduzima potrebne mjere vezane uz pripremu I provedbu podnošenja prekršajnih mjera I optužnih prijedloga iz domene komunalnog I prometnog redarstva. | 50 |
| Prati zakonske propise iz područja djelokruga rada, pročelniku podnosi izvješća o radu te obavlja i drugeposlove koje mu dodijeli pročelnik. | 10 |
| **Opis razine standardnih mjerila za klasifikaciju radnih mjesta** |
| POTREBNO STRUČNO ZNANJE | Sveučilišni prijediplomski studij ili stručni prijediplomski studij ili stručni kratki studij (odnosno po ranijim propisima viša stručna sprema) prometnog ili drugog tehničkog smjera i najmanje jedna godina radnog iskustva na odgovarajućim poslovima. |
| SLOŽENOST POSLOVA | Uključuje izričito određene poslove koji zahtijevaju primjenu jednostavnijih i precizno utvrđenih postupaka, metoda rada i stručnih tehnika te vođenje upravnog postupka i/ili rješavanje u jednostavnijim upravnim stvarima iz nadležnosti upravnog odjela. |
| SAMOSTALNOST U RADU | Uključuje redovan nadzor nadređenog službenika te njegove upute za rješavanje relativno složenih stručnih problema. |
| STUPANJ ODGOVORNOSTI | Uključuje odgovornost za materijalne resurse s kojima službenik radi, te pravilnu primjenu propisanih postupaka, metoda rada i stručnih tehnika. |
| STUPANJ STRUČNE KOMUNIKACIJE | Uključuje komunikaciju unutar nižih unutarnjih ustrojstvenih jedinica. |

**Članak 7.**

Ova Odluka stupa na snagu osmoga dana od dana objave u „Službenim novinama Grada Delnica“.

KLASA: 023-01/21-01/09

URBROJ: 2170-6-50-1-23-15

Delnice, 10. kolovoza 2023. godine

Gradonačelnica Grada Delnica

Katarina Mihelčić, dipl.ing.agr., v.r.